Държавен вестник, бр. 111, 2003 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  111
УКАЗАНИЯ ЗА ПОПЪЛВАНЕ НА ФОРМА СПБ-4
Отчет за финансовите кредити между местни и
чуждестранни лица
(Приложение № 6 към чл. 9, ал. 1, т. 1)
Форма СПБ-4 се попълва от всички местни юри-
дически лица и еднолични търговци, декларирали
сделки по финансови кредити между местни и чуждес-
транни лица, както и за сделки, регистрирани по сила-
та на отменения чл. 4, ал. 2, т. 1 от Валутния закон.
Получената информация се обработва от отдел
“Платежен баланс и външен дълг” към дирекция “Ста-
тистика” на Българската народна банка при пълно
запазване на нейната конфиденциалност. В съответ-
ствие с чл. 7, ал. 10 от Валутния закон Българската
народна банка може да публикува и да предоставя на
други лица и институции само обобщени данни.
Форма СПБ-4 подлежи изцяло на компютърна
обработка, поради което е необходимо да се спазват
следните правила при попълване на формата:
• да се попълва с черен или тъмносин химикал, с
печатни букви и цифри;
• да се ползват оригинални форми (хартиени
копия от БНБ или копия от интернет страницата на
БНБ—www.bnb.bg);
• във всяко поле следва да се вписва само по един
символ, без да се излиза от рамките на полето;
• празните полета не се зачертават или попълват
с тирета;
• форма, която не отговаря на тези критерии, ще
се смята за невалидна.
Форма СПБ-4 се изпраща до пълното погасяване
на кредита за всеки отчетен период независимо дали
има операции по кредита през отчетния период (полу-
чаване на суми, изплатени главници или лихви).
С една форма се отчитат текущите операции само
по един кредит. При положение че лицето има пове-
че от един кредит, всеки кредит се докладва с отдел-
на форма СПБ-4.
Попълват се наименованието, адресът и номе-
рът по БУЛСТАТ на местното лице. Посочват се
телефонен номер и номер на факс.
Посочва се номерът на БНБ, нанесен на деклара-
ция—форма СПБ-1 (регистрационният номер на
БНБ, издаден по реда на отменения чл. 4, ал. 2, т. 1
от Валутния закон). Задължително се посочва дата-
та на издаването на номера на БНБ. Отчет без по-
пълнен номер на БНБ се счита за невалиден.
Посочва се валутата на заема, определена в дек-
ларацията по чл. 6, ал. 1, т. 1. При положение че
операциите са извършени във валута, различна от
посочената валута на заема, те следва да се преиз-
числят във валутата на заема по курс към датата на
съответната операция.
Код 01 Остатък по кредита в началото на отчет-
ното тримесечие. Остатък по кредита в началото на
отчетното тримесечие е размерът на получените до
момента траншове, от които са приспаднати (ако
има) платените през предходни периоди главници и
са прибавени просрочените през предходни периоди
лихви (ако има). Отделно се посочват натрупаните
към момента просрочени главници и лихви (ако има
такива). Остатъкът по кредита трябва да е равен на
остатъка по кредита към края на предишния отче-
тен период (Код 16 от форма СПБ-4 за предходното
отчетно тримесечие). Ако това условие не е изпъл-
нено, се счита, че отчетът е неточно попълнен и е
невалиден. При положение че в отчета за предход-
ния период е допусната техническа грешка, към
формата за отчетния период се прилага и коригира-
на форма СПБ-4 за преходния период.
Операции по кредита през отчетното тримесе-
чие. Отчитат се само операции, извършени през
отчетното тримесечие. Данните се посочват без
натрупване от възникването на задължението.
Код—посочва се кодът (съгласно списъка на ко-
довете), съответстващ на извършената операция.
При недостиг на редове се попълва още една форма.
Размер на операцията във валутни единици. По-
сочва се стойността на извършената операция във
валутни единици във валутата на заема.
Обслужваща банка. Посочва се само името на бан-
ката в България (съкращение или абревиатура), през
която е извършена операцията по кредита (не се по-
сочват клон или други данни за банката). Ако опера-
цията е извършено през банка в чужбина, се записва
“Банка в чужбина”. Ако операцията не е извършена
по банков път, се записва “Друг тип”.
Лихвените операции през даден месец от отчет-
ния период се докладват чрез еднократно записване
по един от кодовете от 07 до 10, показващ последна-
та извършена лихвена операция. Например—при
начислени и платени (капитализирани) лихви се
попълва само Код 07 Изплатени лихви (Код 09 Ка-
питализирани лихви).
Код 16 Остатък по кредита в края на отчетното
тримесечие. Прилага се формулата, посочена във фор-
мата. При положение че през периода е имало просро-
чени главници или лихви, те се натрупват към посоче-
ните в Код 01 Остатък по кредита в началото на отчет-
ното тримесечие. Ако това условие не е изпълнено, се
счита, че отчетът е неточно попълнен и е невалиден.
Посочват се името и фамилията на лицето, което
попълва формата, длъжност, телефон, дата на по-
пълване на формата, както и се полага собственоръ-
чен подпис на попълващия формата. Поставя се
печатът на местното лице.
Списък на кодовете
Код 02 Получени (предоставени) суми по кредита.
Код 03 Изплатени (погасени) главници.
Код 04 Просрочия на главници. Просрочие на
главници означава, че плащането на главницата е
станало изискуемо през отчетния период, но не е
било реално извършено, преоформено или отсроче-
но/разсрочено. Посочва се размерът на просрочени-
те главници само през отчетния период.
Код 05 Плащания (получени погашения), свър-
зани с просрочия на главници от минали периоди.
Код 06 Отсрочени/разсрочени главници. Отсроч-
ване/разсрочване на главници означава, че дължимо-
то плащане на главница през отчетния период е било
предоговорено с кредитора за бъдещи периоди.
Код 07 Изплатени (получени) лихви.
Код 08 Начислени лихви.
Код 09 Капитализирани лихви.
Код 10 Просрочия на лихви. Просрочие на лихви
означава, че плащането на лихвата е станало изис-
куемо през отчетния период, но не е било реално
извършено.
Код 11 Плащания (погашения), свързани с прос-
рочия на лихви от минали периоди.
Код 12 Плащания (погашения) по лихви, начис-
лени през минали периоди.
Код 13 Отсрочени/разсрочени лихви. Отсрочва-
не/разсрочване на лихви означава, че плащането на
лихва, дължимо през отчетния период, е било предо-
говорено с кредитора за бъдещи периоди.
Код 14 Преоформяне на задължения (вземания)
в участие в собствен капитал. Посочва се размерът
на задълженията по кредита (главници и лихви),
които през съответния период са преобразувани в
участие в собствения капитал на длъжника срещу
придобиване на дял от страна на кредитора.
Код 15 Друго преоформяне на задължения (взе-
мания). Посочва се размерът на задълженията по
кредита (главници и лихви), които през съответния
период са преоформени по причини, различни от
придобиване на участие в собствения капитал на длъж-
ника (ликвидация, несъстоятелност, погасяване сре-
щу прехвърляне на права, опрощаване и други).”
§ 9. Създава се приложение № 7 към чл. 9,
ал. 1, т. 2: